|  |  |  |
| --- | --- | --- |
| REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hînceşti, str. M. Hîncu, 138tel. (269) 2-20-48, fax (269) 2-23-02,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (269) 2-20-48, факс (269) 2-23-02,E-mail: consiliul@hincesti.md |

**D E C I Z I E**

**mun.Hînceşti**

 **din \_\_\_\_ martie 2021 nr.01/\_\_\_\_\_\_\_\_\_**

**Cu privire la repararea pagubei pricinuite**

**prin retragerea sectorului de teren agricol**

Având în vedere că, prin construcția în sectorul de teren agricol (nr. cadastral 6023112.046), aflat în proprietatea dnei Buza Ludmila, a punctului de influență rachetară asupra proceselor hidrometeo, au fost pricinuite pagube cauzate de retragerea, în fapt, a exploatației funciare din folosința deținătorului de teren, de asemenea, luând în considerație faptul că comisia de soluționare a întâmpinării, examinând exigențele proprii ale expropriatului cu privire la condițiile exproprierii (decizia Nr. 3 din 26.01.2021), a convenit cu acesta asupra necesității compensării pagubei în mărime de 10500 lei pentru perioada de retragere a terenului între anii 2013-2020 și a cheltuielilor aferente ce vor apărea în procesul efectuării schimbului de terenuri învoit dintre dna Buza și autoritățile administrației publice ale satului Cățeleni întru înlocuirea terenului ocupat de construcția menționată, în conformitate cu prevederile art. 97 alin. întâi și doi din Codul Nr. 828/1991 Codul Funciar și art. 12 alin. (3) și (4) din Legea Nr. 488/199 exproprierii pentru cauză de utilitate publică și în temeiul art. 43 alin. (2) şi art. 46 alin. (1) din Legea Nr. 436/2006 privind administraţia publică locală, Consiliul raional Hîncești **DECIDE:**

1. Se aprobă, ca făcând parte din oferta de despăgubire și fiind în valoarea bănească indicată în întâmpinarea împotriva propunerii de expropriere, pagubele pricinuite dnei Buza Ludmila, proprietarul sectorului de teren agricol cu numărul cadastral 6026112.046, pe care a fost construit punctul de influență rachetară asupra proceselor hidrometeo din extravilanul satului Cățeleni.
2. Se ia act de faptul că autoritățile administrației publice ale satului Cățeleni îi vor atribui dnei Buza Ludmila, în procedură de schimb de terenuri, un sector de teren agricol din fondul de rezervă al satului, asupra căruia părțile au convenit mutual, echivalent ca valoare economică cu cel ocupat de obiectul de construcție, întru compensarea bunului imobil ce-i aparține, retras în fapt.
3. Se autorizează președintele raionului, dl LEVINSCHI Iurie, să achite dnei Buza Ludmila, din mijloacele preconizate pentru acțiunile de expropriere a terenurilor, plata în sumă de 10500 lei în calitate de pagube pricinuite prin retragerea sectorului de teren agricol pentru construcția obiectului nominalizat și cheltuielile aferente schimbului de terenuri ce le va suporta aceasta ca parte a procesului în cauză.
4. Se stabilește că cheltuielile legate de schimbul de terenuri vor fi achitate după prezentarea de către solicitant a documentelor de plată justificative de la instituțiile de resort.

 **Preşedintele şedinţei:**

Contrasemnează:

 **Secretarul Consiliului Raional Hînceşti Elena MORARU TOMA**

Inițiat: \_\_\_\_\_\_\_\_\_\_\_\_\_\_\_ Iurie Levinschi, Președintele raionului Hîncești

Elaborat\_\_\_\_\_\_\_\_\_\_\_\_\_\_\_Victor Rachiu, Șeful Serviciului relații funciare și cadastru;

Avizat: \_\_\_\_\_\_\_\_\_\_\_\_\_ Sergiu Pascal, specialist principal (jurist), Aparatul președintelui raionului

**NOTA INFORMATIVĂ**

**la proiectul Deciziei**

**Cu privire la repararea pagubei pricinuite**

**prin retragerea sectorului de teren agricol**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești. Autorul proiectului de decizie este Rachiu Victor, șeful Serviciului relații funciare și cadastru. |
| **2. Modul de reglementare a problemelor abordate în proiect de cadru normativ în vigoare** |
| Codul Nr. 828/1991 Codul Funciar, art. 97 alin. întâi și doi și Legea Nr. 488/199 exproprierii pentru cauză de utilitate publică, art. 12 alin. (3) și (4). |
| **3. Scopul şi obiectivele proiectului** |
| Proiectul de Decizie își pune ca obiectiv să realizeze decizia Comisiei de soluționare a întâmpinării dnei Buza Ludmila împotriva propunerii de expropriere făcută anterior de forul raional deliberativ, decizie asupra căreia părțile conflictului au ajuns reciproc la un acord. |
| **4. Estimarea riscurilor legate de implementarea acestui proiect** |
| Riscuri nu există. |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2021, **Cu privire la formarea unor încăperi izolate în clădirea identificată sub numărul cadastral 5337203.329.01** nu contravine actelor normative în vigoare și nu necesită abrogarea unor acte administrative sau decizii aprobate de Consiliul Raional Hîncești. |

 Șeful Serviciului relații

 funciare și cadastru Victor Rachiu